Gandia finalitza 2021 amb un Període Mitjà de Pagament de 12,3 dies
14 gener 2022

## Gandia finalitza 2021 amb un Període Mitjà de Pagament de 12,3 dies14 gener 2022Última actualització: 14 gener 2022

![](../gestion/img/26c3246fe5850b59b6a10258e968b9516792ea27d7f230c9a9a1b6df01d9423a.jpg)  
  

El regidor delegat d’Economia i Hisenda, **Salvador Gregori**, ha comparegut en roda de premsa aquest matí per fer un balanç del Període Mitjà de Pagament (PMP) a proveïdors durant el 2021, que ha resultat tindre una mitjana de 12,3 dies. A més, ha especificat també el del 4t trimestre del mateix any, el qual ha sigut de 10,96 dies.

Respecte a les xifres del 4t trimestre de 2021, l’edil ha especificat que la mitjana del Període Mitjà de Pagament ha sigut de 10,96 dies i s’han pagat 13.609.000 euros. “Açò demostra que seguim en una bona senda. Tindre un PMP de 10,96 és un dels millors Període Mitjà de Pagament de tot el país. Podem estar molt contents de la situació de les finances municipals que permeten pagar totes estes quantitats d’una manera molt diligent”, ha expressat.

El regidor d’Hisenda ha especificat també les dades dels quatre trimestres del 2021. Així, les xifres resultants han sigut de 15,44 en el primer trimestre; 10,62 en el segon; i 12,34 en el tercer. “En l’evolució del PMP de 2021 veiem una tendència descendent i la mitjana d’aquest any és el més baix de la història de la ciutat”, ha destacat.

Per a finalitzar, Gregori ha mostrat el gràfic sobre el PMP des de setembre de 2014 –quan es van presentar els primers indicadors– fins a l’últim trimestre de 2021, el qual manifesta una tendència a pujar entre l’any 2016 i l’any 2017. Aquest augment és, tal com ha explicat, conseqüència de totes les factures que el Partit Popular va deixar fora de pressupost. «Les factures s’han d’incloure dins del pressupost. Vam tindre que assumir en dos anys els 17 milions d’euros extra de pressupost pendents. Una vegada pagats es veu com cau en vertical i es normalitza la situació”, ha afegit.